66 C. PLINII HIST. NAT. LIB. XI. 



terrarum invehentes quaestus sui causa peregrinis malis 

 impie vere Italiam , hos quoque importare conati sunt : 

 sed vivere intra Siculi caeli regionem non potuere. Vi- 

 suntur tamen aliquando in 1 talia . sed innocui, multis- 

 que aliis in locis , ut circa Pharum in iEgypto. In Scy- 

 thia interimunt etiain sues, alioqui vivaciores contra 

 venena talia : nigras quidem celerius , si in aquam se 

 immerserint. Homini icto putatur esse remedio ipsorum 

 cinis potus in vino. Magnam adversitatem oleo mersis, 

 et stellionibus putant esse , innocuis dumtaxat iis , qui 

 et ipsi carent sanguine , lacertarum figura. Atque scor- 

 piones in totum nullis nocere , quibus non sit sanguis. 

 Quidam et ab ipsis fetum devorari arbitrantur. Unum 

 modo relinqui solertissimum , et qui se ipsius matris 

 clunibus imponendo , tutus et a cauda et a morsu loco 

 fit. Hune esse reliquorum ultorem , qui postremo ge- 

 nitores superne conficiat. Pariuntur autem undeni. 



